Bergen fengsel

Se Bergen kretsfengsel for det tidligere fengselet i Bergen sentrum Bergen fengsel er et fengsel som ligger i Bergen i Vestland og er underlagt Kriminalomsorgens region vest. Fengselet åpnet i 1990. Per 2024 har fengselet plass til 221 innsatte, hvorav 203 plasser er forbeholdt menn som skal sone på høysikkerhetsnivå, og de resterende 18 plassene er forbeholdt kvinner som soner på lavsikkerhetsnivå. Historikk Per 2016 hadde fengselet kapasitet til totalt 258 innsatte, herunder 62 innsatte i åpen avdeling, hvorav avdeling D lå like utenfor fengselsmurene og avdeling Osterøy var plassert på en liten øy i Sørfjorden mellom Bruvik og Vaksdal i Osterøy kommune. Øyen heter egentlig Ulvsnesøy, og ligger ca. 5 mil øst for Bergen. I 2018 la regjeringen Solberg frem et budsjettforslag som omfattet å legge ned Avdeling Osterøy. Det ble vedtatt å legge ned avdelingen innen sommeren 2019. Referanser Eksterne lenker Om Bergen fengsel på Kriminalomsorgens nettsted